b'\n_START_ARTICLE_\nJurij\n_START_SECTION_\nIzvor imena\n_START_PARAGRAPH_\nIme Jurij izvira latinskega imena Georgius, to pa kot gr\xc5\xa1ko ime Ge\xc3\xb4rgios (\xce\x93\xce\xb5\xcf\x8e\xcf\x81\xce\xb3\xce\xb9\xce\xbf\xcf\x82) povezujejo z gr\xc5\xa1ko besedo ge\xc3\xb4rgos, ki je zlo\xc5\xbeena iz besed g\xc3\xaa v pomenu\xc2\xa0\xc2\xbbzemlja, polje\xc2\xab\xc2\xa0in \xc3\xa9rgon v pomenu\xc2\xa0\xc2\xbbdelo\xc2\xab. Starogr\xc5\xa1ko ime Ge\xc3\xb4rgios torej pomeni\xc2\xa0\xc2\xbbpoljedelec, kmetovalec, \xc4\x8dlovek, ki je pri\xc5\xa1el z de\xc5\xbeele\xc2\xab._NEWLINE_Ime je bilo v preteklosti zelo popularno in ostaja tako tudi v novej\xc5\xa1ih \xc4\x8dasih v vseh narodih in z veliko izpeljankami:\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo mo\xc5\xa1kih oseb z imenom Jurij: 2.974. Med vsemi mo\xc5\xa1kimi imeni pa je ime Jurij po pogostosti uporabe uvr\xc5\xa1\xc4\x8deno na 82. mesto.\n_START_SECTION_\nOsebni praznik\n_START_PARAGRAPH_\nV koledarju je ime Jurij zapisano 8. januarja (Jurij, palestinski menih iz Hozibe, \xe2\x80\xa0 8. jan. 625), 23. aprila (Jurij, palestinski mu\xc4\x8denec, \xe2\x80\xa0 23. apr. okoli leta 303), 27. julija (Jurij, \xc5\xa1panski menih in mu\xc4\x8denec, \xe2\x80\xa0 27. jul. 852)\n_START_SECTION_\nPriimki nastali iz imena\n_START_PARAGRAPH_\nIz imena Jurij in njegovih razli\xc4\x8dic so nastali \xc5\xa1tevilni priimki, npr.: Juran\xc4\x8di\xc4\x8d, Jurc, Jurca, Jur\xc4\x8dec, Jur\xc4\x8di\xc4\x8d, Jureti\xc4\x8d, Juri\xc4\x8d, Jurjevi\xc4\x8d, Jurko, Jurkovi\xc4\x8d, Jur\xc4\x8dek.\n_START_SECTION_\nKrajevna imena\n_START_PARAGRAPH_\nV Sloveniji je 70 cerkva sv. Jurija. Po njih je bilo poimenovanih 64 krajev. Nekatera od njih so: Jurjevica, Jurka vas, Jurna vas, Jurovski Dol, Jurovci, Jur\xc5\xa1inci, Jurklo\xc5\xa1ter, Jurski Vrh, \xc5\xa0en\xc4\x8dur, \xc5\xa0entjur.\n_START_SECTION_\nZanimivost\n_START_PARAGRAPH_\nPo sv. Juriju, to je Georgiju, je dobila ime tudi gubernija Georgija v carski Rusiji, ki je danes samostojna dr\xc5\xbeava Gruzija.'